CELEX: 62019TN0730
Language: da
Date: 2019-10-25 00:00:00
Title: Sag T-730/19: Sag anlagt den 25. oktober 2019 – PNB Banka m.fl. mod ECB

27.1.2020   
            
            
               DA
            
            
               Den Europæiske Unions Tidende
            
            
               C 27/35
            
         
      Sag anlagt den 25. oktober 2019 – PNB Banka m.fl. mod ECB
      (Sag T-730/19)
      (2020/C 27/44)
      Processprog: engelsk
      
         Parter
      
      
         Sagsøgere: PNB Banka AS (Riga, Letland) og ti andre sagsøgere (ved advokat O. Behrends)
      
         Sagsøgt: Den Europæiske Centralbank (ECB)
      
         Sagsøgernes påstande
      
      
                  —
               
               
                  ECB’s afgørelse af 15. august 2019 om at Bank X er nødlidende eller forventeligt nødlidende annulleres.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne anført tretten anbringender.
      
                  1.
               
               
                  Første anbringende om, at ECB savnede kompetence til at vedtage den anfægtede afgørelse.
               
            
                  2.
               
               
                  Andet anbringende om, at den anfægtede afgørelse er en utilladelig type afgørelse.
               
            
                  3.
               
               
                  Tredje anbringende om, at ECB fordrejede de faktiske omstændigheder og tilsidesatte sin forpligtelse til upartisk og objektivt at vurdere alle de relevante faktiske omstændigheder.
               
            
                  4.
               
               
                  Fjerde anbringende om, at den anfægtede afgørelse er behæftet med en procedurefejl, idet den er baseret på et ulovligt kontrolbesøg på stedet.
               
            
                  5.
               
               
                  Femte anbringende om, at den anfægtede afgørelse tilsidesætter proportionalitetsprincippet.
               
            
                  6.
               
               
                  Sjette anbringende om, at den anfægtede afgørelse ikke indeholder en behørig begrundelse.
               
            
                  7.
               
               
                  Syvende anbringende om, at den anfægtede afgørelse tilsidesætter sagsøgernes ret til at blive hørt.
               
            
                  8.
               
               
                  Ottende anbringende om, at den anfægtede afgørelse er baseret på ECB’s ulovlige indsigelse mod erhvervelsen af Bank X.
               
            
                  9.
               
               
                  Niende anbringende om, at den anfægtede afgørelse tilsidesætter princippet om ligebehandling.
               
            
                  10.
               
               
                  Tiende anbringende om, at den anfægtede afgørelse tilsidesætter retssikkerhedsprincippet og princippet om beskyttelse af den berettigede forventning.
               
            
                  11.
               
               
                  Ellevte anbringende om, at den anfægtede afgørelse tilsidesætter princippet om nemo auditor.
               
            
                  12.
               
               
                  Tolvte anbringende om, at den anfægtede afgørelse er behæftet med en procedurefejl, idet ECB ikke traf de passende foranstaltninger for at fjerne indflydelse fra embedsmænd med en interessekonflikt.
               
            
                  13.
               
               
                  Trettende anbringende om, at ECB begik magtfordrejning.